cyanic-selkie/wikianc huggingface dataset:
বাহুবলী: দ্য বিগিনিং
কাহিনী
কাটাপ্পার এই কাহিনী শুনে শিবুডু জানতে চায় তার পিতা অমরেন্দ্রর বর্তমান খবর। কাটাপ্পা তাকে জানায় অমরেন্দ্র আর জীবিত নেই তাকে চির প্রভুভক্ত কাটাপ্পাই হত্যা করেছে। এই প্রশ্নের উত্তর পরবর্তী চলচ্চিত্র বাহুবলী: দ্য কনক্লুশন এ আছে এই কথা লিখে শেষ হয় চলচ্চিত্র।
গ্রহণ
আনন্দবাজার পত্রিকা চলচ্চিত্রটির ভিজ্যুয়াল এফেক্ট, অভিনয়ের প্রশংসা করে। তবে তারা চলচ্চিত্রটিকে কোনো র‍্যাংকিং না দিয়ে "ফলাফল প্রতিসংহ্ত" হিসেবে উল্লেখ করে। ফার্স্টপোস্ট এই চলচ্চিত্রটিকে "কঠিন যুদ্ধ দৃশ্য এবং হাঙ্কি নায়ক নিয়ে নির্মিত এসএস রাজামৌলি'র ফ্যান্টাসি চলচ্চিত্রটি সত্যিকার অর্থেই মহাকাব্যিক" বলে আখ্যায়িত করে। হিন্দুস্তান টাইমস এই চলচ্চিত্রটিকে "এসএস রাজামৌলির এই চলচ্চিত্রটি সত্যিই অসাধারণ।" ইন্ডিয়ান এক্সপ্রেস বলে, "বাহুবলী স্রেফ অনন্য।" আইবিএনলাইভ-এর রাজিব মাসান্দ চলচ্চিত্রটির ভিজ্যুয়াল এফেক্টের প্রশংসা করে বাহুবলীকে ৪/৫ প্রদান করেন। দ্য টাইমস অব ইন্ডিয়া একে দেয় এবং "দুই খণ্ডের এই প্রতীক্ষিত প্রথম খণ্ডের কাব্যিক চলচ্চিত্রটি আকাঙ্খিত মাত্রা ধরে রাখতে সক্ষম হয়েছে।" বলিউড হাঙ্গামার তারান আদর্শ চলচ্চিত্রটিকে  দেয়। দ্য হিন্দু একে "কল্পনার জয়" হিসেবে আখ্যায়িত করে। ডেকানক্রোনিকেল একে  দেয়।
মুক্তি
১০ই জুলাই ৪০০০+ পর্দায় চলচ্চিত্রটি মুক্তি পায়। তেলুগু ও হিন্দি ট্রেইলার মুক্তির ২৪ ঘণ্টার মাথ্যা ১ মিলিয়নের বেশিবার দেখা হয়। ফেসবুকে এর ভিউসংখ্যা ১.৫ মিলিয়ন ছাড়িয়ে যায় এবং ৩০০,০০০+ লাইক ও ২০০,০০০+ শেয়ার হয়, মুক্তির ২৪ ঘণ্টার মধ্যেই।
ওয়ার্ল্ড টিভি প্রিমিয়ার
২০১৫ সালের ২৫ অক্টোবর সোনি এন্টারটেইনমেন্ট চ্যানেলে এটি প্রথমবারের মত সম্প্রচার করা হয়৷
রুয়াল দাল
রুয়াল দাল (নরওয়েজীয়: Roald Dahl) (সেপ্টেম্বর ১৩, ১৯১৬ - নভেম্বর ২৩, ১৯৯০) একজন ওয়েল্‌সীয় ঔপন্যাসিক এবং ছোট গল্প লেখক; তিনি বড়-ছোট সবার জন্যই লিখেছেন। তার বই বিশ্বব্যাপী ২৫০ মিলিয়নেরও বেশি কপি বিক্রি হয়েছে।
তার সব থেকে বিখ্যাত বইয়ের মধ্যে চার্লি অ্যান্ড দ্য চকলেট ফ্যাক্টোরি, জেমস অ্যান্ড দ্য জায়েন্ট পীচ (James and the Giant Peach), মাটিল্ডা (Matilda), দ্য উইচেস (The Witches), দ্য বি.এফ.জি (The BFG) এবং কিস্‌ কিস্‌ (Kiss Kiss) রয়েছে। ইংরেজিতে অনেক সময় তার নাম রোল্ড বা রোয়াল্ড ডাল হিসেবে উচ্চারণ করা হয়। তার অনেক বইয়ে কুয়েন্টিন ব্লেক (Quentin Blake) ছবি এঁকেছেন।
জীবন
রুয়াল দাল ওয়েল্সের রাজধানী কার্ডিফে জন্ম গ্রহণ করেন। তার বাবা ও মা, হারাল্দ দাল ও সোফীয়ে মাগদালিয়েনে দাল, ছিলেন নরওয়েজীয়। তার যখন ৪ বছর বয়স, তার ৭-বছরের বোন, আস্ত্রি এ্যাপেন্ডিসাইটাসে মারা যায়। একমাস পরে তার পিতাও ৫৭-বছর বয়সে নিউমোনিয়ায় মারা যান। তবু তার মা আবার নরওয়েতে ফিরে যাওয়ার বদলে যুক্তরাজ্যেই থেকে যান, কারণ রুয়াল দালের বাবা চেয়েছিলেন তার সব ছেলেমেয়েরা একটি বিলাতি স্কুলে লেখাপড়া করবে। প্রথমে রুয়াল দাল ওয়েল্সেই হ্লান্দাফ ক্যাথিড্রাল বোর্ডিং স্কুলে গেছিলো। তার বয়স যখন আট বছর, তিনি চার বন্ধু নিয়ে মিষ্টির দোকানের দোকানদারের একটি মিষ্টির টবে মরা ইঁদুর রেখেছিলেন, সেটার জন্য স্কুলে তাকে লাঠি দিয়ে মেরেছিলেন হেডটিচার। তারপর তিনি রেপ্টন স্কুল ডার্বিশায়ারে গিয়ে তিনি একটি প্রীফেক্টের পার্সনাল সার্ভেন্ট ছিলেন। তিনি অনেক লম্বাও ছিলেন (১.৯৮ মিটার), এবং প্রচুর খেলাধুলায় ভালো ছিলেন, বিশেষ করে ফাইভ্‌স, স্কুয়াশ ও ফুটবলে। তার টীনেজ বছরগুলয় সে প্রতি বছরে নরওয়েতে যেতেন তার পরিবারের সঙ্গে। ক্যাডবেরি চকলেট থেকে ওদের স্কুলে সাম্পেল পাঠাতো, ও তার থেকে ইন্সপিরেশন পেয়েছিলো "চার্লি অ্যান্ড দ্য চকলেট ফ্যাক্টোরি"র জন্য। স্কুলের পরে তিনি বিশ্ববিদ্যলয়ে না গিয়ে শেল তৈল কোম্পানিতে তিনি কাজ পেয়েছিলেন। তাঁকে আফ্রিকার তাঙানিকা এলাকায় পাঠিয়েছিলো, তিনি যেখানে অনেক জিনিস আবিষ্কার করেছিলেন, তিনি অনেক সাপ দেখেছিলো। তারপর তিনি দ্বিতীয় বিশ্বযুদ্ধে ব্রিটিশ রয়াল এয়ার ফোর্সের সঙ্গে কাজ করতে গেলেন। রুয়াল দালের একটি বই: "ছেলে, শৈশবের গল্প" (Boy, tales of Childhood) এবং "গোয়িং সোলো" (Going Solo)-বইগুলোতে তার আত্মজীবনী আছে।
লেত্রঁজে
লেত্রঁজে (L'Étranger) ফরাসি সাহিত্যিক আলবেয়ার কাম্যু রচিত প্রথম উপন্যাস, যা ফ্রান্সের গায়িমার প্রকাশনী থেকে ১৯৪২ সালে প্রথম প্রকাশিত হয়। উপন্যাসটি এ পর্যন্ত আটষট্টিটি ভাষায় অনূদিত হয়েছে। উপন্যাসের কাহিনী ফরাসি আলজেরিয় একজন উদাসীন বসতি স্থাপনকারী মারসল্টেকে নিয়ে, যিনি তার মায়ের অন্ত্যেষ্টিক্রিয়ার কয়েক সপ্তাহ পরে আলজিয়ার্স একজন নামহীন আরব ব্যক্তিকে হত্যা করেছিলেন। হত্যাকাণ্ডের পূর্বে এবং পরে মারসল্টের প্রথম-ব্যক্তির বর্ণনা উপস্থাপন করে গল্পটি দুটি অংশে বিভক্ত।
১৯৪১ সালের মে মাসের মধ্যে কামু এর প্রাথমিক পাণ্ডুলিপি সম্পূর্ণ করেন, যেটি অঁদ্রে মাল্‌রো, জিন পলহান এবং রেমন্ড কুইনিউ দ্বারা সংশোধনের পরামর্শ দেওয়া হয়েছিল এবং পরে চূড়ান্ত সংস্করণে গৃহীত হয়েছিল। উপন্যাসটির মূল ফরাসি ভাষার প্রথম সংস্করণটি ১৯৪২ সালের ১৯ মে গায়িমার দ্বারা এটির মূল শিরোনামে প্রকাশিত হয়েছিল। সেই বছরের জুন থেকে বইয়ের দোকানে উপলব্ধ হয়েছিল এবং প্রাথমিকভাবে এটি ৪,৪০০ কপির মধ্যে সীমাবদ্ধ ছিল, যে সংখ্যা এত কম ছিল যে এটি বেস্টসেলার হতে পারেনি। ফ্রান্সের নাৎসি দখলের সময় প্রকাশিত হবার কাড়নে এটি প্রোপাগান্ডা-স্টাফেল দ্বারা সেন্সরশিপ বা বাদ ছাড়াই বিক্রি হয়েছিল।
বইটির ব্রিটিশ ইংরেজি অনুবাদগুলির শিরোনাম সচরাচর দ্য আউটসাইডার (The Outsider) এবং মার্কিন অনুবাদগুলির শিরোনাম দ্য স্ট্রেঞ্জার (The Stranger) রাখা হয়। মূল ফরাসি থেকে নয়, বরং ইংরেজি অনুবাদ থেকে বাংলা অনুবাদ করা হয় বলে প্রায়শ বাংলা অনূদিত গ্রন্থগুলির শিরোনাম হিসেবে দ্য আউটসাইডার-এর আধিক্য পরিলক্ষিত হয়।
এটি বিশ্বের তৃতীয় সর্বাধিক পঠিত ফরাসি উপন্যাস। অঁতোয়ান দ্য স্যাঁত-এগজ্যুপেরি রচিত ল্য প্যতি প্রাঁস (ক্ষুদে রাজকুমার) এবং জুল ভার্ন রচিত ভাঁ মিল লিও সু লে মের (টুয়েন্টি থাউজ্যান্ড লীগস আন্ডার দ্য সী) এক্ষেত্রে প্রথম ও দ্বিতীয়। ১৯৬৭ সালে লুচিনো ভিসকন্তি-র পরিচালনায় প্রথমবারের মতো উপন্যাসটির চলচ্চিত্রে রূপায়ন হয়।
অট্ঠকথা
"অট্ঠকথা" পালি সাহিত্যের এক শ্রেণীর অংশ। ত্রিপিটকের যেসব অংশ কঠিন, অর্থ বুঝতে কষ্ট হয় সেসব অর্থের বর্ণনা প্রকাশিত হয় অট্ঠকথায়। অট্ঠকথার অর্থ "অর্থকথা, অর্থবর্ণনা, ব্যাখ্যা, ভাষ্য, অর্থতত্ত্ব, অর্থবাদ ইত্যাদি।
অট্ঠকথা সম্পর্কিত বৌদ্ধ ঐতিহাসিক গ্রন্থের সত্যতা
বৌদ্ধ ঐতিহাসিক গ্রন্থ গুলোতে ত্রিপিটক সংকলন ও অট্ঠকথা সম্পর্কিত উপযুক্ত তথ্য পাওয়া যায়। মহাবংস ও দীপবংস গ্রন্থে নিম্নোক্ত তথ্য পাওয়া যায়-
চূল্লবংস গ্রন্থে নিম্নোক্ত তথ্য পাওয়া যায়-
সদ্ধম্ম সংগহো গ্রন্থে নিম্নোক্ত তথ্য পাওয়া যায়-
গন্ধবংস গ্রন্থে নিম্নোক্ত তথ্য পাওয়া যায়-
সাসনবংস গ্রন্থে নিমোক্ত তথ্য পাওয়া যায়-
এছাড়াও আরো অনেক বৌদ্ধ গ্রন্থে ত্রিপিটক সংকলন ও অট্ঠকথা সম্পর্কিত গুরুত্বপূর্ণ তথ্য পাওয়া যায়।
মোহাম্মদ আলী শাব্বির
মোহাম্মদ আলী শাব্বির (জন্ম: ১৫ ফেব্রুয়ারি ১৯৫৭) একজন ভারতীয় রাজনীতিবিদ, যিনি বর্তমানে তেলেঙ্গানা আইন পরিষদের বিরোধী একজন নেতা হিসাবে দায়িত্ব পালন করছেন। ভারতের তেলেঙ্গানার কামরেড্ডিতে জন্মগ্রহণ করা শাব্বির ১৯৮৯ সাল থেকে তাঁর জেলার এবং বিভিন্ন সরকারী পদে দায়িত্ব পালন করেছেন। তিনি ওয়াইএস রাজশেখড়া রেড্ডি সরকারের অধীনে মন্ত্রিপরিষদের মন্ত্রীর দায়িত্ব পালন করেছিলেন এবং এই সময় তিনি সংখ্যালঘু শিক্ষার্থীদের জন্য ৪% সংরক্ষণ বাড়িয়েছিলেন।
গ্রিনপিস
গ্রিনপিস হল একটি বেসরকারী আন্তর্জাতিক পরিবেশবাদি সংস্থা। বিশ্বের পঞ্চান্নটি দেশে এর শাখা রয়েছে যা নেদারল্যান্ডসের আমস্টারডাম থেকে পরিচালিত হয়। এই সংস্থাটির মূল উদ্দেশ্য পৃথিবী নামক এই গ্রহের সব ধরনের জীববৈচিত্রের প্রতি পালনের জন্য প্রাকৃতিক পরিবেশ নিশ্চিত করা। সংস্থাটি সারা বিশ্বে বন্য পরিবেশ ধ্বংশ, গ্লোবাল ওয়ার্মিং, অধিক হারে মাৎস্য শিকার, বাণিজ্যিক ভাবে তিমি শিকার এবং পারমাণবিক শক্তির বিরুদ্ধে প্রচারণা চালিয়ে আসছে। এই লক্ষ্যে সংস্থাটি উচ্চপর্যায়ে লবিং এবং সরাসরি পদক্ষেপ গ্রহণ গ্রহণ করে থাকে। গ্রিনপিস কোন সরকারি অনুদান গ্রহণ না করে এর প্রায় তিন কোটি সমর্থকদের কাছ থেকে অর্থ গ্রহণ করে থাকে।
ষাট এবং সত্তোরের দশকে কানাডার ব্রিটিশ কলম্বিয়ার ভ্যানকুভারে পারমাণবিক শক্তির বিরোধিতা করার মাধ্যমে এই সংস্থাটিস সূচনা ঘটে। আলাস্কায় যুক্তরাষ্টের পারমাণবিক পরীক্ষার বিরুদ্ধে প্রতিবাদ করার জন্য ১৫ই সেপ্টেম্বর ১৯৭১ সালে সদ্য প্রতিষ্ঠিত ডোন্ট মেক এ ওয়েভ কমিটি ফিলিস কোরম্যাক নামের একটি জাহাজ ভ্যানকুভার থেকে পাঠায়। ফিলিস কোরম্যাক জাহাজটির নাম সেসময় পরিবর্তন করে গ্রিনপিস রাখা হয়। পরবর্তীতে ডোন্ট মেক এ ওয়েভ কমিটিও গ্রিনপিস নামটি ধারণ করে।
সুয়ালক ইউনিয়ন
সুয়ালক বাংলাদেশের বান্দরবান জেলার অন্তর্গত বান্দরবান সদর উপজেলার একটি ইউনিয়ন।
আয়তন
সুয়ালক ইউনিয়নের আয়তন ১৮,২৮৩ একর (৭৩.৯৯ বর্গ কিলোমিটার)।
জনসংখ্যার উপাত্ত
২০১১ সালের আদমশুমারি অনুযায়ী সুয়ালক ইউনিয়নের মোট জনসংখ্যা ১১,৬৬০ জন। এর মধ্যে পুরুষ ৬,২৪০ জন এবং মহিলা ৫,৪২০ জন। মোট পরিবার ২,২৯৩টি।
ইতিহাস ও নামকরণ
১৯৮৪ সালে তৎকালীন বৃহত্তর তারাছা ইউনিয়ন থেকে সুয়ালক ইউনিয়ন গঠন করা হয়। সুয়ালক খালের নামানুসারে ইউনিয়নের নামকরণ করা হয়।
প্রশাসনিক কাঠামো
সুয়ালক ইউনিয়ন বান্দরবান সদর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম বান্দরবান সদর থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ। এ ইউনিয়নের গ্রামগুলো হল:
শিক্ষা ব্যবস্থা
সুয়ালক ইউনিয়নের সাক্ষরতার হার ৩৯.৬%। এ ইউনিয়নে ২টি মাধ্যমিক বিদ্যালয়, ১টি নিম্ন মাধ্যমিক বিদ্যালয় ও ১২টি প্রাথমিক বিদ্যালয় রয়েছে।
যোগাযোগ ব্যবস্থা
সুয়ালক ইউনিয়নে যোগাযোগের প্রধান সড়ক হল চট্টগ্রাম-বান্দরবান মহাসড়ক। সব ধরনের যানবাহনে যোগাযোগ করা যায়।
খাল ও নদী
সুয়ালক ইউনিয়নের মধ্য দিয়ে প্রবাহিত হচ্ছে সুয়ালক খাল।
হাট-বাজার
সুয়ালক ইউনিয়নের প্রধান ২টি হাট-বাজার হল সুয়ালক বাজার এবং মাঝেরপাড়া রাস্তার মাথা বাজার।
দর্শনীয় স্থান
সুয়ালক ইউনিয়নের দর্শনীয় স্থানগুলোর মধ্যে রয়েছে:
হ্যাং দং জেলা
হ্যাং দং ( หางดง ,  ) একটি জেলা ( Amphoe ) চিয়াং মাই প্রদেশ উত্তর থাইল্যান্ড এ  অবস্থিত।
ভূগোল
পার্শ্ববর্তী জেলাগুলি হল (দক্ষিণ-পশ্চিম ঘড়ির কাঁটার দিকে থেকে) সান প্র টং, মায়ে ওয়াং, Samoeng, মায়ে রিম, Mueang চিয়াং মাই, Saraphi চিয়াং মাই প্রদেশের এবং Mueang Lamphun  এর Lamphun  প্রদেশ ।
খুন খং উপ-জেলার বন বান তাওয়াই (บ้าน ถวาย) হস্তশিল্প কেন্দ্রের জন্য খ্যাত, কারণ কাঠের খোদাই ১৯৬০ এর দশক থেকে স্থানীয় একটি বিশেষত্ব ছিল।
ইতিহাস
১৯১৭ সালের আগে, জেলার নাম ছিল মে থা চাং (แม่ ท่าช้าง)। ১৯৩৮ সালে জেলাটি একটি ছোট্ট জেলায় (কিং অ্যাম্ফো) ডাউনগ্রেড করা হয় এবং মুয়াং চিয়াং মাই জেলার অধীনস্থ করা হয়। ১৯৪৭ সালে এটি আবার পুরো জেলা মর্যাদায় উন্নীত হয়।
স্থানীয় প্রশাসন
জেলায় দুটি উপ-জেলা প্রশাসনিক সংস্থা (এসএও) রয়েছে:
ভালদিভেল জয়লক্ষ্মী
ভালদিভেল জয়লক্ষ্মী (জন্ম ৫ই আগস্ট, ১৯৭১) একজন ভারতীয় স্প্রিন্টার । তিনি ২০০০ গ্রীষ্মকালীন অলিম্পিকে মহিলাদের ৪ × ১০০ মিটার রিলেতে অংশ নিয়েছিলেন।
বাংলাদেশে চা উৎপাদন
বাংলাদেশ হচ্ছে একটি গুরুত্বপূর্ণ চা উৎপাদনকারী দেশ। এর চা শিল্প ব্রিটিশ শাসনামল থেকে চলে আসছে, যখন ব্রিটিশ ইস্ট ইন্ডিয়া কোম্পানি ১৮৪০ সালে চট্টগ্রামে চা ব্যবসা শুরু করে। বর্তমানে, বাংলাদেশে ১৬৭টি বাণিজ্যিক চা এস্টেট রয়েছে, যার মধ্যে কয়েকটি হচ্ছে পৃথিবীর সবচেয়ে বড় কর্মক্ষম চা বাগান। এখানকার এই শিল্প বিশ্বের ৩% চা উৎপাদন করে থাকে, এবং ৪০ লক্ষ লোকের কর্মসংস্থানের সুযোগ করে দিয়েছে।
এখানকার উত্তর এবং পূর্বাঞ্চলীয় জেলা সমূহে চা উৎপাদন হয়ে থাকে; উচ্চভূমি, উষ্ণ জলবায়ু, আর্দ্র এবং অতি বৃষ্টি প্রবণ এলাকাসমূহ উন্নতমানের চা উৎপাদনের মোক্ষম পরিবেশ সৃষ্টি করে দেয়।
ইতিহাস
ঐতিহাসিকভাবে, বঙ্গ চা অশ্ব সড়কের শেষপ্রান্ত ছিল, যা এই উপমহাদেশকে চীনের প্রথম দিককার চা-উৎপাদনকারী অঞ্চল ইউন্নানের সাথে সংযুক্ত করেছিল। অতীশ দীপঙ্করকে প্রথম দিককার একজন বাঙ্গালি চা পানকারী হিসেবে বিবেচনা করা হয়।
বঙ্গ প্রদেশে কালো চায়ের চাষ ব্রিটিশ শাসনামলের সময় শুরু হয়েছিল। ইউরোপীয় ব্যবসায়ীরা ১৮৪০ সালে এই উপমহাদেশের সর্বপ্রথম চা বাগান বন্দর নগরী চট্টগ্রামে প্রতিষ্ঠা করে, যখন কলকাতা বোটানিক্যাল গার্ডেন থেকে চীনা চায়ের গাছ এনে চট্টগ্রাম ক্লাবের পাশে রোপণ করা হয়। ১৮৪৩ সালে চট্টগ্রামের কর্ণফুলী নদীর তীরে প্রথম চা তৈরি এবং পান করা হয়। বাণিজ্যিকভাবে প্রথম চা চাষ শুরু হয় ১৮৫৭ সালে সিলেটের মালনীছড়া চা বাগানে। সিলেট অঞ্চলের সুরমা নদী উপত্যকা পূর্ব বাংলার চা উৎপাদন কেন্দ্র হিসেবে পরিচিতি পায়। চা চাষ নিম্ন ত্রিপুরা (বর্তমান কুমিল্লা) এবং উত্তর বঙ্গের পঞ্চগড়েও শুরু হয়। পঞ্চগড় হচ্ছে বাংলাদেশের তৃতীয় চা অঞ্চল এবং সবথেকে চাহিদাপূর্ণ চা এখানে উৎপন্ন হয় ও উৎপাদনের দিক থেকে পঞ্চগড় দেশের দ্বিতীয় অবস্থানে রয়েছে।
চা ব্রিটিশ বাংলার একটি উল্লেখযোগ্য রপ্তানিপণ্য ছিল। সুরমা এবং ব্রহ্মপুত্র উপত্যকার চা চাষিদের কাছ থেকে চট্টগ্রাম বন্দরের রপ্তানিকারকদের কাছে চা পৌঁছিয়ে আসাম বেঙ্গল রেলওয়ে এই শিল্পের জীবনরেখা হিসেবে সেবা দিয়ে গেছে।
চা শিল্প
পাটের পরেই চা হচ্ছে বাংলাদেশের সবথেকে বেশি রপ্তানি হওয়া অর্থকারী ফসল। এই শিল্প থেকে জাতীয় জিডিপির ১% আসে। চা উৎপাদনকারী জেলাগুলো হচ্ছে- মৌলভীবাজার, হবিগঞ্জ, সিলেট, চট্টগ্রাম, পঞ্চগড়, ব্রাহ্মণবাড়িয়া এবং রাঙ্গামাটি। মৌলভীবাজারে ৯২টি, হবিগঞ্জে ২৪টি, সিলেটে ১৯টি, চট্টগ্রামে ২২টি, পঞ্চগড়ে ৩৭টি, রাঙ্গামাটিতে ২টি ও ঠাকুরগাঁওয়ে ১০টি চা বাগান রয়েছে। বর্তমানে চা উৎপাদনের দিকথেকে প্রথম স্থানে রয়েছে মৌলভীবাজার জেলা দ্বিতীয় স্থানে রয়েছে পঞ্চগড় জেলা ও তৃতীয় স্থানে রয়েছে চট্টগ্রাম জেলা।
এক সময়কার বিশ্বের প্রধান একটি চা রপ্তানিকারক দেশ, বাংলাদেশ এখন মাত্র সাধারণ এক রপ্তানিকারক দেশ। বাংলাদেশি মধ্যম শ্রেণীর উত্থান এই শিল্পকে লাভজনক দেশীয় বাজারের দিকে আলোকপাত করে ব্যাপকভাবে চালিয়ে নিয়েছে। বর্তমানে এই সেক্টরটি ম ম ইস্পাহানি লিমিটেড, কাজী এন্ড কাজী, ট্রান্সকম গ্রুপ, জেমস ফিনলে বাংলাদেশ, ওরিয়ন গ্রুপ, আবুল খায়ের গ্রুপ রেবনল টি লিমিটেড এবং ডানকান ব্রাদার্স বাংলাদেশ লিমিটেডের মতো বাংলাদেশি প্রতিষ্ঠান দ্বারা পরিচালিত হচ্ছে।
২০১২ সালে, বাংলাদেশ রেকর্ড পরিমাণ চা উৎপাদন করে, যা প্রায় ৬.৩৮৫ কোটি কিলোগ্রাম ছিল। পরবর্তীতে এই রেকর্ড ভেঙ্গে ২০১৬ সালে সাড়ে আট কোটি কিলোগ্রাম এবং ২০১৯ সালে ৯ কোটি ৬০ লাখ ৬৯ হাজার কিলোগ্রাম চা উৎপাদিত হয়। ১৯৪৭ সালে যেখানে ২৮,৭৩৪ হেক্টর ভূমি ছিল, সেখানে ২০১২ সালে ৫৬,৮৪৬ হেক্টরেরও বেশি ভূমি এই শিল্পের চাষে ব্যবহার করা হয়েছে। ২০২২ সালে ১৬৬টি চা বাগানে মোট ভূমির পরিমাণ ১,১৩,০৮৭ হেক্টর (২,৭৯, ৪৩৯ একর)। বর্তমানে সরকার ক্ষুদ্র পরিসরের চা উৎপাদকদের এই শিল্পের বিকাশে কাজ করতে উদ্যোগ নিয়েছে, বিশেষকরে পার্বত্য চট্টগ্রাম অঞ্চলে।
বাংলাদেশে চায়ের মূল্য চট্টগ্রামে হওয়া সরকারি নিলামের মাধ্যমে নির্ধারিত হয়। এমন নিলামকেন্দ্র বাংলাদেশে ৩ টি রয়েছে। ১. চট্টগ্রাম চা নিলাম কেন্দ্র ২. পঞ্চগড় চা নিলাম কেন্দ্র ৩. শ্রীমঙ্গল চা নিলাম কেন্দ্র।
নিলামগুলো পরিচালনা করেন বাংলাদেশের চা ব্রোকারগন, যারা বাংলাদেশ চা বোর্ডের থেকে লাইসেন্সপ্রাপ্ত।
চা ব্রোকার্স এর সংক্ষিপ্ত তালিকাঃ
বাংলাদেশে বৃটিস আইন দ্বারা চায়ের নিলাম অনুষ্ঠিত হয়। এই নিলাম পরিচালনা করে থাকেন বাংলাদেশ চা বোর্ডের লাইসেন্সপ্রাপ্ত চা ব্রোকার্সগণ।  এরএর মধ্যে উল্ল্যেখযোগ্য হল - ১. ন্যাশনাল ব্রোকার্স ২. ইন্ডিগো ব্রোকার্স লিমিটেড ৩. ইউনিটি ব্রোকার্স ৪. পূর্ববাংলা ব্রোকার্স ৫. শ্রীমঙ্গল ব্রোকার্স সহ ১৬ টি ব্রোকার্স।
মার্চ ২০১৫-তে, বাংলাদেশের চায়ের আন্তর্জাতিক বাজার মূল্য ছিল মার্কিন$২.৪০ ডলার। চা রফতানি বাবদ ২০১৩-১৪ অর্থবছরে ৩৭.১০ লাখ ডলার, ২০১৪-১৫ অর্থবছরে ২৬.৩০ লাখ, ২০১৫-১৬ অর্থবছরে ১৮.৩০ লাখ, ২০১৬-১৭ অর্থবছরে ৪৪.৭০ লাখ, ২০১৭-১৮ অর্থবছরে ২৭.৮০ লাখ এবং ২০১৮-১৯ অর্থবছরে ২৮.২০ লাখ ডলার আয় হয়েছে।
শ্রম
বাংলাদেশের চা বাগানে ৩,০০,০০০ অধিক বাগানি কর্মরত আছে। যার ৭৫% নারী। অনেক শ্রমিকই উপজাতি বাসিন্দা যাদের ব্রিটিশ শাসনামলে মধ্য ভারত থেকে নিয়ে আসা হয়েছিল।
সরকারী প্রতিষ্ঠান
বাংলাদেশে চায়ের বাণিজ্যের জন্য উৎপাদন, এর সত্যায়ন, এবং রপ্তানিকরণে বাংলাদেশ চা বোর্ড এবং বাংলাদেশ চা গবেষণা ইনস্টিটিউট সমর্থন দিয়ে যাচ্ছে। বাংলাদেশ চা গবেষণা ইনস্টিটিউট ১৯৫৭ সালে চায়ের গুণগত মান উন্নয়নে কাজ শুরু করে, সর্বোচ্চ মানের উচ্চ ফলনশীল পাতা উৎপাদন এবং বিকাশের লক্ষ্যে জিন উদ্ভাবনের মাধ্যমে।
ঐতিহাসিক বৈদিক ধর্ম
ঐতিহাসিক বৈদিক ধর্ম (বৈদিক ধর্ম, বৈদিক বা প্রাচীন হিন্দুধর্ম এবং পরবর্তীতে ব্রাহ্মণ্যবাদ বা ব্রাহ্মণবাদ নামেও পরিচিত) বৈদিক যুগে (খ্রিস্টপূর্ব ১৫০০ অব্দ থেকে ৫০০ অব্দ) উত্তর-পশ্চিম ভারতীয় উপমহাদেশের (পাঞ্জাব এবং পশ্চিম গঙ্গা সমতল) কিছু ইন্দো-আর্য জনগোষ্ঠীর মধ্যে ধর্মীয় ধারণা ও অনুশীলন গঠন করেছিল। এই ধারণা ও অনুশীলনগুলি বৈদিক গ্রন্থে পাওয়া যায় এবং কিছু বৈদিক আচার-অনুষ্ঠান আজও পালনীয়।  এটি প্রধান ঐতিহ্য যা হিন্দুধর্মকে রূপ দিয়েছে, যদিও বর্তমানের হিন্দুধর্ম ঐতিহাসিক বৈদিক ধর্ম থেকে স্পষ্টভাবে আলাদা।
বৈদিক ধর্ম ভারতীয় উপমহাদেশের উত্তর-পশ্চিমাঞ্চলে বিকশিত হয়েছিল প্রাথমিক বৈদিক যুগে (খ্রিস্টপূর্ব ১৫০০ অব্দ থেকে ১১০০ অব্দ), তবে এর শিকড় রয়েছে ইউরেশিয়ান স্তেপের সিনতাশতা সংস্কৃতি (খ্রিস্টপূর্ব ২২০০ অব্দ থেকে ১৮০০ অব্দ), পরবর্তী মধ্য এশিয়ার অ্যান্দ্রোনোভো সংস্কৃতি  (খ্রিস্টপূর্ব ২০০০ অব্দ থেকে ৯০০ অব্দ),  এবং সিন্ধু উপত্যকা সভ্যতা (খ্রিস্টপূর্ব ২৬০০ অব্দ থেকে ১৯০০ অব্দ)। এটি ছিল মধ্য এশীয় ইন্দো-আর্যদের ধর্মের সংমিশ্রণ, এটি নিজেই "পুরানো মধ্য এশীয় এবং নতুন ইন্দো-ইউরোপীয় উপাদানের সমন্বিত মিশ্রণ", যা ব্যাকট্রিয়া থেকে "স্বাতন্ত্র্যসূচক ধর্মীয় বিশ্বাস ও অনুশীলন" ধার করেছিল -মার্গিয়ানা সংস্কৃতি; এবং হরপ্পা সংস্কৃতির অবশিষ্টাংশসিন্ধু উপত্যকার।
বৈদিক যুগের শেষের দিকে (খ্রিস্টপূর্ব ১১০০ অব্দ থেকে ৫০০ অব্দ) ব্রাহ্মণ্যবাদ বৈদিক ধর্ম থেকে বিকশিত হয়েছিল, কুরু-পাঞ্চাল রাজ্যের মতাদর্শ হিসেবে যা কুরু-পাঞ্চাল রাজ্যের মৃত্যুর পর বিস্তৃত অঞ্চলে বিস্তৃত হয়েছিল। ব্রাহ্মণ্যবাদ ছিল প্রধান প্রভাব যা সমসাময়িক  হিন্দুধর্মকে রূপ দিয়েছে, যখন এটি পূর্ব গাঙ্গেয় সমতলের অ-বৈদিক ইন্দো-আর্য ধর্মীয় ঐতিহ্যের সাথে সংশ্লেষিত হয়েছিল (যা বৌদ্ধধর্ম ও জৈনধর্মের জন্ম দিয়েছে), এবং স্থানীয় ধর্মীয় ঐতিহ্যের সাথে।
বৈদিক ধর্মের নির্দিষ্ট আচার-অনুষ্ঠান ও উৎসর্গের মধ্যে রয়েছে, অন্যদের মধ্যে: সোম আচার; অগ্নির আচার-অর্চনা (হোম); এবং অশ্বমেধ। ঋগ্বেদিক যুগ থেকে পরম সমাধির আচারের পাশাপাশি শ্মশান দেখা যায়। বৈদিক ধর্মে দেবতাদের উপর জোর দেওয়া হয়েছে দিয়াউস, ইন্দ্র, অগ্নি, রুদ্র ও বরুণ এবং গুরুত্বপূর্ণ নৈতিক ধারণার মধ্যে রয়েছে সত্য ও ঋত।
পরিভাষা
বৈদিক ধর্ম বলতে বৈদিক ধর্মের প্রাচীনতম রূপকে বোঝায়, যখন ইন্দো-আর্যরা খ্রীস্টপূর্ব দ্বিতীয় সহস্রাব্দে একাধিক তরঙ্গে সিন্ধু নদের উপত্যকায় প্রবেশ করেছিল। ব্রাহ্মণ্যবাদ আরও বিকশিত রূপকে বোঝায় যা আনুমানিক ১০০০ খ্রিস্টপূর্বাব্দের কাছাকাছি গঙ্গা অববাহিকায় রূপ নেয়। হিস্টারম্যানের মতে, "সমাজের ব্রাহ্মণ (পুরোহিত) শ্রেণীর উপর ধর্মীয় ও আইনগত গুরুত্বের কারণে এটি ব্রাহ্মণ্যবাদ নামে পরিচিত।"
ইন্দো-আর্য বৈদিক ধর্ম
প্রাক-শাস্ত্রীয় যুগের বৈদিক বিশ্বাস ও অনুশীলনগুলি অনুমানিত প্রোটো-ইন্দো-ইউরোপীয় ধর্মের সাথে ঘনিষ্ঠভাবে সম্পর্কিত ছিল, এবং অ্যান্দ্রোনোভো সংস্কৃতির আচার-অনুষ্ঠানের সাথে সম্পর্ক দেখায়, যেখান থেকে ইন্দো-আর্য জনগণ এসেছে।  অ্যান্টনির মতে, প্রাচীন ভারতীয় ধর্ম সম্ভবত ইন্দো-ইউরোপীয় অভিবাসীদের মধ্যে জেরবশন নদী (বর্তমান উজবেকিস্তান) এবং (বর্তমান) ইরানের মধ্যে যোগাযোগ অঞ্চলে উদ্ভূত হয়েছিল। এটি ছিল "পুরাতন মধ্য এশীয় এবং নতুন ইন্দো-ইউরোপীয় উপাদানগুলির সমন্বিত মিশ্রণ" যা "স্বাতন্ত্র্যসূচক ধর্মীয় বিশ্বাস এবং অনুশীলন"  ব্যাক্টরিয়া-মার্গিয়ানা সংস্কৃতি থেকে ধার নিয়েছিল। এই সিনক্রেটিক প্রভাবটি অন্তত ৩৮৩ অ-ইন্দো-ইউরোপীয় শব্দ দ্বারা সমর্থিত যা এই সংস্কৃতি থেকে ধার করা হয়েছিল, যার মধ্যে দেবতা ইন্দ্র এবং ধর্মীয় পানীয় সোম রয়েছে। অ্যান্টনির মতে,
"ইন্দো-ইরানীয় শক্তি/বিজয়ের দেবতা ভেরেথ্রঘনার অনেক গুণাবলী গৃহীত দেবতা ইন্দ্রের কাছে স্থানান্তরিত হয়েছিল, যিনি বিকাশমান প্রাচীন ভারতীয় সংস্কৃতির কেন্দ্রীয় দেবতা হয়ে উঠেছিলেন। ইন্দ্র ছিলেন ২৫০টি স্তোত্রের বিষয়, ঋগ্বেদের এক চতুর্থাংশ। তিনি সোমের সাথে অন্যান্য দেবতার চেয়ে বেশি যুক্ত ছিলেন, একটি উদ্দীপক ওষুধ (সম্ভবত ইফেড্রা থেকে উদ্ভূত) সম্ভবত ব্যাক্টরিয়া-মার্গিয়ানা সংস্কৃতি ধর্ম থেকে ধার করা হয়েছে। তার প্রাধান্যের উত্থান ছিল প্রাচীন ভারতীয় বক্তাদের অদ্ভুত বৈশিষ্ট্য।"
ওল্ড ইন্ডিকের প্রাচীনতম শিলালিপি, ঋগ্বেদের ভাষা, মিতান্নি রাজ্যের অবস্থান উত্তর সিরিয়ায় পাওয়া যায়। মিতান্নি রাজারা প্রাচীন ভারতীয় সিংহাসনের নাম নিয়েছিলেন এবং প্রাচীন ভারতীয় প্রযুক্তিগত শব্দগুলি ঘোড়ায় চড়া এবং রথ চালনার জন্য ব্যবহৃত হত। পুরাতন ভারতীয় শব্দ ঋত, যার অর্থ "মহাজাগতিক আদেশ এবং সত্য", ঋগ্বেদের কেন্দ্রীয় ধারণা, মিতান্নি রাজ্যেও ব্যবহৃত হয়েছিল। ইন্দ্র সহ প্রাচীন ভারতীয় দেবতারাও মিতান্নি রাজ্যে পরিচিত ছিল।
বৈদিক ধর্ম গ্রন্থগুলি সেরিব্রাল, সুশৃঙ্খল ও বুদ্ধিবৃত্তিক, কিন্তু বৈদিক ধর্মের বৈদিক গ্রন্থের তত্ত্বটি আসলে লোকচর্চা, মূর্তিবিদ্যা এবং বৈদিক ধর্মের অন্যান্য ব্যবহারিক দিকগুলিকে প্রতিফলিত করে কিনা তা স্পষ্ট নয়। বৈদিক ধর্ম পরিবর্তিত হয় যখন ইন্দো-আর্য লোকেরা আনুমানিক ১১০০ খ্রিস্টপূর্বাব্দের পরে গঙ্গার সমভূমিতে স্থানান্তরিত হয় এবং বসতি স্থাপনকারী কৃষক হয়ে ওঠে, উত্তর ভারতের স্থানীয় সংস্কৃতির সাথে আরও সমন্বয় করা। প্রমাণগুলি ইঙ্গিত করে যে বৈদিক ধর্ম "দুটি অতিমাত্রায় পরস্পর বিরোধী দিকনির্দেশনায়" বিকশিত হয়েছিল, যথা আরও "বিস্তারিত, ব্যয়বহুল এবং বিশেষ আচার-অনুষ্ঠান"  যা বর্তমান সময়ের শ্রুত-আচারে টিকে আছে, এবং "নিজের মধ্যে আচার এবং মহাজাগতিক অনুমানের অন্তর্নিহিত নীতিগুলির বিমূর্ততা ও অভ্যন্তরীণকরণ",  জৈন ও বৌদ্ধ ঐতিহ্যের অনুরূপ।
ঐতিহাসিক বৈদিক ধর্মের দিকগুলি এখনও আধুনিক সময়ে অব্যাহত রয়েছে। উদাহরণ স্বরূপ, নাম্বুদ্রী ব্রাহ্মণরা প্রাচীন শ্রৌতের আচার-অনুষ্ঠান চালিয়ে যায় এবং শ্রাউতার জটিল বৈদিক আচারগুলি কেরল ও উপকূলীয় অন্ধ্রে পালন করা হয়। উত্তর-পশ্চিম পাকিস্তানে বসবাসকারী কালাশ জনগোষ্ঠীও প্রাচীন হিন্দুধর্মের রীতি পালন করে চলেছে।
হেনরিক ভন স্টিটেনক্রন-এর মতে, উনিশ শতকের পাশ্চাত্য প্রকাশনায়, বৈদিক ধর্মকে হিন্দুধর্মের থেকে আলাদা এবং সম্পর্কহীন বলে মনে করা হয়েছিল। পরিবর্তে, হিন্দুধর্মকে হিন্দু মহাকাব্য এবং পুরাণগুলির সাথে পুরোহিত, তন্ত্র ও ভক্তির উপর ভিত্তি করে সম্প্রদায়ের মাধ্যমে যুক্ত করা হয়েছে বলে মনে করা হয়েছিল। বিংশ শতাব্দীতে, সমসাময়িক হিন্দুধর্মের সাথে বৈদিক ধর্ম এবং এর শেয়ার্ড ঐতিহ্য এবং ধর্মতত্ত্ব সম্পর্কে আরও ভালো বোঝাপড়ার ফলে পণ্ডিতরা ঐতিহাসিক বৈদিক ধর্মকে আধুনিক হিন্দুধর্মের পূর্বপুরুষ হিসেবে দেখতে পরিচালিত করেন। ঐতিহাসিক বৈদিক ধর্ম এখন সাধারণত হিন্দুধর্মের পূর্বসূরি হিসেবে গৃহীত হয়, কিন্তু তারা এক নয় কারণ পাঠ্য প্রমাণ দুটির মধ্যে উল্লেখযোগ্য পার্থক্য নির্দেশ করে। এর মধ্যে রয়েছে পরবর্তীতে বিকশিত পুনর্জন্ম ও সংসার ধারণার পরিবর্তে পরকালের বিশ্বাস। হিন্দু সংস্কার আন্দোলন এবং নব্য-বেদান্ত বৈদিক ঐতিহ্য এবং "প্রাচীন হিন্দুধর্ম" এর উপর জোর দিয়েছে এবং এই শব্দটি কিছু হিন্দুদের দ্বারা সহ-নির্বাচিত হয়েছে।
ঐতিহাসিক ব্রাহ্মণ্যবাদ
ব্রাহ্মণ্যবাদ, যাকে ব্রাহ্মণবাদও বলা হয়, বৈদিক ধর্ম থেকে বিকশিত হয়েছে, অ-বৈদিক ধর্মীয় ধারণাগুলিকে অন্তর্ভুক্ত করেছে এবং উত্তর-পশ্চিম ভারতীয় উপমহাদেশ থেকে গঙ্গা উপত্যকা পর্যন্ত বিস্তৃত অঞ্চলে বিস্তৃত হয়েছে। ব্রাহ্মণ্যবাদের মধ্যে বৈদিক সংকলন অন্তর্ভুক্ত ছিল, তবে ধর্মসূত্র ও ধর্মশাস্ত্রের মতো উত্তর-বৈদিক গ্রন্থও অন্তর্ভুক্ত ছিল, যা সমাজের পুরোহিত (ব্রাহ্মণ) শ্রেণীকে প্রাধান্য দিয়েছে, হিস্টারম্যান আরও উল্লেখ করেছেন উত্তর-বৈদিক স্মৃতি, যেগুলি পরবর্তী স্মার্ত ঐতিহ্যের মধ্যেও অন্তর্ভুক্ত করা হয়েছে। আচার-অনুষ্ঠানের উপর জোর দেওয়া এবং ব্রাহ্মণদের প্রভাবশালী অবস্থান কুরু-পাঁচাল রাজ্যে বিকশিত মতাদর্শ হিসাবে বিকশিত হয়েছিল, এবং কুরু-পাঁচাল রাজ্যের মৃত্যুর পরে বিস্তৃত অঞ্চলে বিস্তৃত হয়েছিল। এটি স্থানীয় ধর্মের সাথে সহ-অবস্তিত ছিল, যেমন যক্ষ সম্প্রদায়।
ব্রাহ্মণ্যবাদ শব্দটি ষোড়শ শতকে গনসালো ফার্নান্দেস ট্রানকোসো (১৫২০-১৫৯৬) কর্তৃক তৈরি করা হয়েছিল। ঐতিহাসিকভাবে, এবং এখনও কিছু আধুনিক লেখকের দ্বারা, 'ব্রাহ্মণ্যবাদ' শব্দটি ইংরেজিতে হিন্দু ধর্মকে বোঝাতে ব্যবহৃত হয়েছে, ব্রাহ্মণ্যবাদ শব্দটিকে হিন্দুধর্মের সমার্থক হিসাবে বিবেচনা করে এবং একে অপরের সাথে ব্যবহার করা হয়েছে। অষ্টাদশ ও উনবিংশ শতকে, ব্রাহ্মণ্যবাদ ছিল হিন্দু ধর্মের জন্য ইংরেজিতে ব্যবহৃত সবচেয়ে সাধারণ শব্দ। ব্রাহ্মণ্যবাদ প্রাথমিক উপনিষদগুলিতে পরম বাস্তবতা (ব্রাহ্মণ) অনুমানকে গুরুত্ব দিয়েছিল, কারণ এই পদগুলি ব্যুৎপত্তিগতভাবে যুক্ত, যা বৈদিক যুগের শেষের দিকের উত্তর-বৈদিক ধারণা থেকে বিকাশ লাভ করেছিল।  ব্রহ্ম-এর ধারণাটি মহাবিশ্ব সৃষ্টির আগে বিদ্যমান ছিল, যা পরবর্তীকালে সমস্ত অস্তিত্ব গঠন করে এবং যার মধ্যে মহাবিশ্ব বিলীন হবে, তার পরে অনুরূপ অন্তহীন সৃষ্টি-রক্ষণাবেক্ষণ-ধ্বংস চক্র।
দ্বিতীয় নগরায়নের পরবর্তী বৈদিক যুগে ব্রাহ্মণ্যবাদের পতন ঘটেছিল। রাজনৈতিক সত্তার বৃদ্ধির সাথে, যা গ্রামীণ ব্রাহ্মণদের আয় ও পৃষ্ঠপোষকতাকে হুমকির মুখে ফেলেছিল; শ্রমণিক আন্দোলন, নন্দ সাম্রাজ্য ও মৌর্য সাম্রাজ্য সহ মগধ থেকে পূর্ব সাম্রাজ্যের বিজয়, এবং উত্তর-পশ্চিম ভারতীয় উপমহাদেশে আগ্রাসন এবং বিদেশী শাসন যা নতুন রাজনৈতিক সত্ত্বা নিয়ে আসে। এটি নতুন পরিষেবা প্রদান করে এবং পূর্ব গঙ্গার সমভূমির অ-বৈদিক ইন্দো-আর্য ধর্মীয় ঐতিহ্য এবং স্থানীয় ধর্মীয় ঐতিহ্যকে অন্তর্ভুক্ত করে, সমসাময়িক হিন্দুধর্মের জন্ম দেয়।  এই "নতুন ব্রাহ্মণ্যবাদ" শাসকদের কাছে আবেদন করেছিল, যারা অতিপ্রাকৃত শক্তির প্রতি আকৃষ্ট হয়েছিল এবং ব্রাহ্মণরা যে ব্যবহারিক পরামর্শ দিতে পারে, এবং এর ফলে ব্রাহ্মণ্য প্রভাবের পুনরুত্থান ঘটে, যা খ্রিস্টাব্দ শতাব্দীর প্রথম দিকে হিন্দুধর্মের ধ্রুপদী যুগ থেকে ভারতীয় সমাজে আধিপত্য বিস্তার করে।
বিতর্কিত শব্দ হিসাবে
আজকাল, ব্রাহ্মণ্যবাদ শব্দটি, ব্রাহ্মণবাদের সাথে বিনিময়যোগ্যভাবে ব্যবহৃত হয়, বিভিন্ন উপায়ে ব্যবহৃত হয়। এটি নির্দিষ্ট ব্রাহ্মণ্য আচার ও বিশ্বদর্শনকে বোঝায় যেমনটি শ্রৌত আচার-অনুষ্ঠানে সংরক্ষিত, জনপ্রিয় সাংস্কৃতিক ক্রিয়াকলাপের বিস্তৃত পরিসর থেকে তাদের সাথে সামান্য সংযোগের সাথে আলাদা। ব্রাহ্মণরাও বিশেষভাবে ব্রাহ্মণ্য মতাদর্শকে নির্দেশ করে, যা ব্রাহ্মণদেরকে স্বাভাবিকভাবে সমাজে শাসন ও আধিপত্যের অধিকারী বিশেষ সুবিধাপ্রাপ্ত মানুষ হিসেবে দেখে। শব্দটি প্রায়শই ব্রাহ্মণ্যবাদ-বিরোধীরা ব্যবহার করে, যারা ভারতীয় সমাজে তাদের আধিপত্য এবং তাদের একচেটিয়া মতাদর্শের বিরুদ্ধে আপত্তি জানায়। তারা উনিশ শতকের ঔপনিবেশিক শাসকদের রূপরেখা অনুসরণ করে, যারা ভারতের সংস্কৃতিকে দুর্নীতিগ্রস্ত ও অধঃপতন এবং এর জনসংখ্যাকে অযৌক্তিক হিসাবে দেখেছিল। এই দৃষ্টিভঙ্গিতে, ধর্মের খ্রিস্টান মতবাদ থেকে উদ্ভূত, মূল "ঈশ্বর-প্রদত্ত ধর্ম" পুরোহিতদের দ্বারা কলুষিত হয়েছিল, এক্ষেত্রে ব্রাহ্মণরা এবং তাদের ধর্ম, "ব্রাহ্মণ্যবাদ", যা অনুমিতভাবে ভারতীয় জনগণের উপর চাপিয়ে দেওয়া হয়েছিল। সংস্কারবাদী হিন্দুরা, এবং অন্যান্যরা যেমন আম্বেদকর, তাদের সমালোচনাকে একই লাইনে গঠন করেছিলেন।"
ধর্মগ্রন্থের ইতিহাস
বৈদিক যুগের গ্রন্থগুলি, যা বৈদিক সংস্কৃতে রচিত, প্রধানত চারটি বৈদিক সংহিতা, তবে ব্রাহ্মণ, আরণ্যক এবং কিছু প্রাচীন উপনিষদও এই যুগে স্থান পেয়েছে। বেদ আচার-অনুষ্ঠান ও বলির সঙ্গে যুক্ত স্তোত্রমালাকে লিপিবদ্ধ করে। এই গ্রন্থগুলিকে সমসাময়িক হিন্দুধর্মের শাস্ত্রের অংশ হিসাবেও বিবেচনা করা হয়। "কে সত্যিই জানে? এখানে কে এটা প্রচার করবে? কোথা থেকে উৎপাদিত হয়েছিল? কোথা থেকে এই সৃষ্টি? দেবতারা পরে এসেছেন, এই মহাবিশ্বের সৃষ্টি নিয়ে। তাহলে কে জানে কোথা থেকে এর উৎপত্তি হয়েছে?"
- নাসদীয় সূক্ত, ঋগ্বেদ, ১০:১২৯-৬
বৈশিষ্ট্য
ঋগ্বেদের মতো ঐতিহাসিক বৈদিক ধর্ম গ্রন্থের প্রাথমিক স্তরগুলিতে পুনর্জন্মের ধারণা বা সংসারের উল্লেখ নেই। ঋগ্বেদের পরবর্তী স্তরগুলি এমন ধারণাগুলির উল্লেখ করে যা রানাডের মতে পুনর্জন্মের ধারণার দিকে পদ্ধতির পরামর্শ দেয়।
বেদের প্রাথমিক স্তরগুলি কর্ম ও পুনর্জন্মের মতবাদের উল্লেখ করে না, কিন্তু পরকালের বিশ্বাসের কথা উল্লেখ করে। সায়ার্সের মতে, বৈদিক সাহিত্যের এই প্রথম দিকের স্তরগুলি পূর্বপুরুষের উপাসনা এবং শ্রাদ্ধ (পূর্বপুরুষদের খাবার দেওয়া) এর মতো আচারগুলি দেখায়। পরবর্তীকালের বৈদিক গ্রন্থ যেমন আরণ্যক ও উপনিষদগুলি পুনর্জন্মের উপর ভিত্তি করে ভিন্ন পরিত্রাণ তত্ত্ব দেখায়, তারা পূর্বপুরুষের আচারের সাথে সামান্য উদ্বেগ দেখায় এবং তারা দার্শনিকভাবে পূর্বের আচারের ব্যাখ্যা করতে শুরু করে।  পুনর্জন্ম ও কর্মের ধারণার মূল রয়েছে বৈদিক যুগের শেষের উপনিষদে, বুদ্ধ ও মহাবীরের পূর্ববর্তী।  একইভাবে, বৈদিক সাহিত্যের পরবর্তী স্তরগুলি যেমন বৃহদারণ্যক উপনিষদে (আনুমানিক ৮০০ খ্রিস্টপূর্বাব্দ) – যেমন ধারা ৪.৪-তে কর্ম মতবাদের প্রাথমিক সংস্করণ ও কার্যকারণ নিয়ে আলোচনা করা হয়েছে।
প্রাচীন বৈদিক ধর্মে পুনর্জন্ম ও সংসার বা নির্বাণের মত ধারণার অভাব ছিল। এটি ছিল জটিল সর্বপ্রাণবাদী ধর্ম যার মধ্যে বহু-ঈশ্বরবাদী ও সর্বেশ্বরবাদী দিক রয়েছে। পূর্বপুরুষের উপাসনা ছিল প্রাচীন বৈদিক ধর্মের গুরুত্বপূর্ণ, হয়তো কেন্দ্রীয় উপাদান। পূর্বপুরুষদের ধর্মের উপাদানগুলি এখনও শ্রাদ্ধের আকারে আধুনিক হিন্দুধর্মে সাধারণ।
অলিভেলের মতে, কিছু পণ্ডিত বলেছেন যে ধর্মত্যাগী ঐতিহ্য ছিল "বৈদিক ধর্মীয় সংস্কৃতিতে পাওয়া ধারণাগুলির জৈব ও যৌক্তিক বিকাশ", অন্যরা বলে যে এগুলি "আদিবাসী অ-আর্য জনসংখ্যা" থেকে উদ্ভূত হয়েছিল। এই পণ্ডিত বিতর্ক দীর্ঘস্থায়ী এক, এবং চলমান আছে।
ধর্মানুষ্ঠান
বৈদিক ধর্মের নির্দিষ্ট আচার-অনুষ্ঠান এবং যজ্ঞের মধ্যে রয়েছে, অন্যদের মধ্যে:
হিন্দুদের অন্ত্যেষ্টি ক্রিয়া ঋগ্বৈদিক যুগ থেকে একই ভাবে প্রচলিত। তবে এই সব অনুষ্ঠান সেমেটারি এইচ সংস্কৃতিতে দেখা যেত। ঋগ্বৈদিক যুগের শেষ দিকে মৃত (অগ্নিদগ্ধ) ও জীবিত (অনগ্নিদগ্ধ) পুর্বপুরুষদের আবাহনের ক্রিয়া যুক্ত হয়।
দেবমণ্ডলী
বেদে বহুদেবতার উপাসনা দৃষ্ট হয়। এঁদের মধ্যে তেত্রিশ দেবতাকে প্রধান হিসেবে ধরা হয়। এঁরা ১১ জন করে পৃথিবী, অন্তরীক্ষ ও স্বর্গের দেবতা। বৈদিক দেবমণ্ডলীতে দেব ও অসুর নামে দুটি শ্রেণীর উল্লেখ পাওয়া যায়। অন্যান্য দেবতারা হলেন বিষ্ণু, রুদ্র (পরবর্তীকালে শিবের সমার্থক), প্রজাপতি (পরবর্তীতে ব্রহ্মা) প্রভৃতি। বৈদিক দেবীর সংখ্যাও উল্লেখযোগ্য। এঁদের মধ্যে ঊষা, পৃথিবী, অদিতি, সরস্বতী, সাবিত্রী, বাক, রাত্রি, অরণ্যানী ইত্যাদি ঋগ্বেদে বর্ণিত।. শ্রী বা লক্ষ্মীও পরবর্তী বৈদিক সাহিত্যে আছেন। প্রত্যেক দেবতা এক একটি করে বিশেষ জ্ঞান বা প্রাকৃতিক শক্তির প্রকাশক। বেদ হল বিভিন্ন দেবতার স্তোত্রের একটি সংকলন। এই দেবতাদের মধ্যে সবচেয়ে বেশি উল্লেখিত দেবতারা হলেন ইন্দ্র, অগ্নি এবং সোম। অগ্নিদেবকে সমগ্র মানবজাতির মিত্র বলে উল্লেখ করা হয়েছে। জলদেবতা বরুণ ও বিশ্বদেব নামে এক দেবমণ্ডলীও প্রধান ছিলেন।
দর্শন
বৈদিক দর্শনের সূচনা হয় ছিল ঋগ্বৈদিক যুগের শেষভাগে, খ্রিস্টপূর্ব ১১০০ অব্দ নাগাদ। ঋগ্বেদের পুরুষসূক্ত ও নাসদীয় সূক্ত হল ঋগ্বৈদিক দর্শনের আকর-অংশ।
ঋগ্বৈদিক যুগের প্রধান দার্শনিকেরা হলেন ঋষি নারায়ণ, কান্ব, ঋষভ, বামদেব ও অঙ্গিরা।
নীতিশাস্ত্র — সত্য ও ঋত
বৈদিক নীতিশাস্ত্রের ভিত্তি হল সত্য ও ঋত ধারণাদুটি। সত্য ধারণায় পরম উপাস্যের সঙ্গে একাত্মতার তত্ত্ব ব্যাখ্যা করা হয়েছে। ঋত ধারণায় ব্যাখ্যা করা হয়েছে সত্যের সেই প্রকাশটি, যার মাধ্যমে সত্য এই ব্রহ্মাণ্ড ও তার অন্তর্ভুক্ত সব কিছুকে পরিচালনা করেন। পানিক্কর বলেছেন: "ঋত হল সবকিছুর চরম ভিত্তি; এটিই "সর্বোচ্চ", যদিও এটি ইন্দ্রিয়ের দ্বারা অনুভব করা যায় না [...] প্রত্যেকের সহজাত শক্তির অভিপ্রকাশের মধ্যেই এটি নিহিত রয়েছে... ""
এই শব্দটি আদি বৈদিক (ইন্দো-আর্য) ও জরথুস্ট্রবাদী (ইরানীয়) শাস্ত্রেরও আগেকার প্রোটো-ইন্দো-ইরানীয় ধর্ম থেকে এসেছে। আবেস্তান ভাষার অশ কথাটি (বৈদিক ভাষায় ঋত শব্দটির অনুরূপ) জরথুস্ট্র ধর্মতত্ত্ব ও দর্শনে একটি অন্যতম প্রধান ধারণা।
ঋতের অনুগামী হলে প্রগতি সম্ভব, এবং ঋতের বিরুদ্ধাচারণ করলে শাস্তি পেতে হয় – এই হল মূল ধারণা। ব্রাহ্মণ্য দর্শনে ধর্ম শব্দটির ব্যবহার ছিল। এটিকে ঋতেরই একটি প্রকাশ মনে করা হত।
উত্তর-বৈদিক ধর্মসমূহ
মেসের মতে, হিন্দুধর্মের কিছু মৌলিক ধারণা; যেমন কর্মবাদ, অবতারবাদ এবং “ব্যক্তিগত জ্ঞানলাভ ও বিবর্তন” বৈদিক ধর্মে ছিল না। এগুলির উদ্ভহ হয় খ্রিস্টপূর্ব ৮০০ থেকে ২০০ অব্দের মধ্যে: "ভারতীয় দার্শনিকেরা মনে করেন, মানুষের অমর আত্মা একটি মরণশীল দেহের মধ্যে কর্মের প্রভাবে আবদ্ধ থাকে। এটি একটি অনন্ত অস্তিত্বের চক্র।"
বৈদিক ধর্ম ধীরে ধীরে হিন্দুধর্মের বিভিন্ন সম্প্রদায়ের অঙ্গীভূত হয়ে পড়ে। এর ফলে পৌরাণিক হিন্দুধর্মের জন্ম হয়। তবে বৈদিক ধর্ম ভারতের কয়েকটি অঞ্চলে এখনও বিদ্যমান। যেমন, কেরল রাজ্যে নাম্বুদ্রী ব্রাহ্মণেরা এখনও শ্রৌত অনুষ্ঠানগুলি পালন করেন, যা ভারতের অন্যত্র পালিত হয় না।
উত্তর-বৈদিক হিন্দুধর্ম
"...সুপ্রাচীন কালে বেদ, ব্রাহ্মণ, গৃহ্যসূত্র, ধর্মশাস্ত্র, স্মৃতি ও অন্যান্য ধর্মগ্রন্থ প্রথা, রীতিনীতি ও অনুষ্ঠানগুলির বর্ণনা দিত।"
পূজা-অনুষ্ঠানগুলি এমনভাবে প্রচলিত হয়, যাতে "শ্রৌত অনুষ্ঠান (বৈদিক মন্ত্রপাঠের মাধ্যমে কৃত অনুষ্ঠান), যেগুলি পুরোহিতরাই শুধু পালন করতে পারতেন, এবং গৃহস্থ অনুষ্ঠান, যেগুলি আর্য গৃহস্থরা পালন করতে পারত, সেগুলির মধ্যে একটি প্রথাগত পার্থক্য বজায় থাকে। তবে উভয় ধরনের অনুষ্ঠানকেই পুরোহিতশ্রেণী প্রভাবিত করে। কিছু কিছু গার্হস্থ্য অনুষ্ঠানও পুরোহিতদের শ্রৌত অনুষ্ঠানের সম্পূর্ণ অনুরূপ হয়ে ওঠে। এবং যেখানে প্রাচীন অনুষ্ঠানগুলি পালন করা হতে থাকে, সেখানেও সেগুলির মধ্যে পুরোহিতদের ক্রিয়াকর্ম অন্তর্ভুক্ত করা হয়।" বঙ্গের বৈদ্যব্রাহ্মণ আয়ুর্বেদ চর্চা এখনও অব্যাহত রেখেছেন, বৈদিক যজ্ঞানুষ্ঠান লুপ্ত হলে এরা বৈদিক চিকিৎসা পেশায় ঝুঁকে পরে।
বেদান্ত
বৈদিক ধর্ম উপনিষদের অনুসারী হয়। উপনিষদ্ থেকে পরবর্তীকালে বেদান্ত দর্শনের উদ্ভব ঘটে। কোনো কোনো গবেষকের মতে, বেদান্তই হিন্দুধর্মের প্রধান কেন্দ্র। বেদান্তের মতে, এই শাস্ত্র হল “বেদের উদ্দেশ্য বা লক্ষ্য (অন্ত)।”। বেদান্ত দর্শন বৈদিক বিশ্বচেতনাকে একত্ববাদী দর্শনে রূপান্তরিত করে। এই দর্শনই তান্ত্রিক আধ্যাত্মিকতা এবং যোগের কিছু নতুন বিভাগের (যেমন জ্ঞানযোগ ও ভক্তিযোগ) জন্ম দেয়। কিছু কিছু রক্ষণশীল ধারায় ঐতিহাসিক বৈদিক ধর্ম অবিকৃত অবস্থাতেও পালিত হতে থাকে।
বৈদিক ধর্মের নতুন ধারায় রূপান্তর সম্পর্কে জেনান ডি. ফাওলার বলেছেন: উপনিষদ্‌গুলির প্রকৃতির মধ্যে বিপ্লবী-সুলভ পার্থক্য থাকা সত্ত্বেও বেদের সঙ্গে এর সম্পর্কের খাতিরে মনে রাখতে হবে যে, একই উপাদানে বেদ (যে শব্দের অর্থ “জ্ঞান”) ও উপনিষদ্ গড়ে উঠেছে। উভয় মিলেই শ্রুতি সাহিত্য। উপনিষদের মধ্যে বেদের ধারণাগুলি বেদের আনুষ্ঠানিক প্রথাগুলির বাইরে বিকশিত হয়েছে। এগুলিকে আলাদাভাবে দেখা উচিত নয়। বেদান্তে বেদের উপর অধিক গুরুত্ব আরোপ করা হয়েছে: এখানে বৈদিক ক্রিয়াকলাপের কার্যকরিতাকে অস্বীকার করা হয়নি। শুধুমাত্র এই ক্রিয়াকলাপের অন্তর্নিহিত সেই পরম সত্যের অনুসন্ধান করা হয়েছে।
বৈদিক মন্ত্রের ব্যাখ্যা
হিন্দুদের বিভিন্ন সম্প্রদায়ে বৈদিক মন্ত্রগুলিকে ভিন্ন ভিন্ন ভাবে ব্যাখ্যা করা হয়।
মীমাংসা দার্শনিকদের মতে, বেদ রচনার জন্য যেমন কোনো লেখকের দরকার নেই, বা অনুষ্ঠান অনুমোদনের জন্য যেমন কোনো দেবতার দরকার নেই, তেমনি জগতের সঙ্গেও একজন স্রষ্টার নাম যুক্ত করার কোনো প্রয়োজন নেই। মীমাংসা দর্শনের মতে, বেদে উল্লিখিত দেবতাদের উল্লেখ তাদের নাম-সংবলিত মন্ত্রগুলির বাইরে কোথাও নেই। তাই মন্ত্রের শক্তিই দেবতার শক্তি।
আদি শঙ্কর বেদকে অদ্বৈতবাদের সাহায্যে ব্যাখ্যা করেছেন। যদিও, আর্য সমাজের মতে, বেদমন্ত্রগুলি একেশ্বরবাদী। এমনকি ঋগ্বেদের প্রাচীনতম মণ্ডলগুলির (প্রথম থেকে নবম মণ্ডল) স্তোত্রগুলির ঝোঁকও একেশ্বরবাদের দিকে। ঋগ্বেদের কয়েকটি পদ (১।১৬৪।৪৬) অনুসারে: "ইন্দ্রং মিত্রং বরুণমঘনিমাহুরথোদিব্যঃ স সুপর্ণো ঘরুত্মান, একং সদ্ বিপ্রা বহুধা বদন্ত্যঘ্নিং যমং মাতরিশ্বানমাহুঃ।
বঙ্গানুবাদ: তারা তাঁকে ইন্দ্র, মিত্র, বরুণ, অগ্নি নামে ডাকে, এবং তিনিই দিব্য পক্ষী গরুত্মান। যিনি এক, ঋষিগণ তাঁকেই অগ্নি, যম, মাতরিশ্বান ইত্যাদি বহু নামে ডাকেন।"
তাছাড়া নাসদীয় সূক্তে (১০।১২৯-১৩০) বলা হয়েছে, সর্বোচ্চ সত্য এক (একং সৎ)। এই সূক্তেরই অন্য একটি পংক্তিতে (১০।১২৯।৭) অনুসারে: "ইয়ং বিসৃষ্টির্যত আবভূব/ যদি বা দধে যদি বা ন । / যো অস্যাধ্যক্ষঃ পরমে ব্যোমন্ / সো অঙ্গ বেদ যদি বা ন বেদ ॥
বঙ্গানুবাদ: যিনি এই সৃষ্টির আদি উৎস, তিনি তা সৃষ্টি করুন আর নাই করুন, তিনি তা সর্বোচ্চ স্বর্গে বসে প্রত্যক্ষ করেন। তিনি হয় সব অনুপুঙ্খ জানেন, বা হয়ত জানেন না।"
শ্রমণ ধর্মমত
অ-বৈদিক শ্রমণ ধর্মমতগুলিও ব্রাহ্মণ্য হিন্দুধর্মের পাশাপাশি প্রচলিত ছিল। এগুলি বৈদিক ধর্ম থেকে প্রত্যক্ষভাবে উৎসারিত হয়নি। তবে ব্রাহ্মণ্য ধর্মের নানা প্রভাব এগুলির মধ্যে দেখা যায়। এগুলিতে “প্রাচীনতর প্রাক-আর্য উত্তর-পূর্ব ভারতের উচ্চবিত্ত সমাজের বিশ্বতত্ত্ব ও নৃতত্ত্ব” প্রতিফলিত হয়েছে। জৈনধর্ম ও বৌদ্ধধর্ম শ্রমণ ধর্মমত থেকে উৎসারিত হয়েছিল।
জৈনধর্মে ২২ জন প্রাগৈতিহাসিক তীর্থঙ্করের উল্লেখ পাওয়া যায়। অর্থাৎ, মহাবীরের সময়কালে (খ্রিস্টপূর্ব ষষ্ঠ শতাব্দী) এই ধর্মের বিকাশ সম্পূর্ণ হয়েছিল। বৌদ্ধধর্মের বিকাশ হয় খ্রিস্টপূর্ব ৫০০ অব্দে। খ্রিস্টীয় পঞ্চম থেকে দ্বাদশ শতাব্দীর মধ্যবর্তী সময় পৌরাণিক হিন্দুধর্ম ও ইসলামের প্রভাবে এই ধর্মের পতন হয়।
শায়খ আবদুর রহমান
শায়খ আবদুর রহমান, (মৃত্যু: মার্চ ৩০, ২০০৭) জামাতুল মুজাহিদিন বাংলাদেশ বা জেএমবির সর্বোচ্চ নেতা।
২০০৫ সালের ১৭ আগস্ট দেশের ৬৩টি জেলায় (মুন্সীগঞ্জ বাদে) এক সাথে বোমা হামলা চালিয়েছিল জেএমবি। গত শতকের শেষ দশকে গঠিত এই দলটি রাজশাহীর বাগমারায় উগ্র বামপন্থীদের দমনের নামে অনেকগুলি নৃশংস হত্যাকাণ্ড ঘটিয়েছিল। সরকার জেএমবি-সহ চারটি দল নিষিদ্ধ করে। ঝালকাঠির দুই বিচারককে হত্যা দায়ে আবদুর রহমান, সিদ্দিকুল ইসলাম বাংলা ভাই, আতাউর রহমান সানি, আবদুল আউয়াল, খালেদ সাইফুল্লাহ ও সালাহউদ্দিনকে ফাঁসির আদেশ দেয়া হয়। ২০০৭ সালের ৩০ মার্চ ফাঁসি কার্যকর করা হয়।
বেলা শুরু
বেলা শুরু ২০২২ সালের বাংলা পারিবারিক নাট্য চলচ্চিত্র যা নন্দিতা রায় এবং শিবপ্রসাদ মুখার্জি পরিচালনা ও প্রযোজনা করেছেন। পরিচালকদের মতে এটি তাদের পূর্ববর্তী চলচ্চিত্র বেলা শেষের প্রিকোয়েল বা সিক্যুয়েল নয়। মূল চিত্রগ্রহণ ৩০ নভেম্বর ২০১৮ থেকে বোলপুরে শুরু হয়েছিল।
ভারতে কোভিড-১৯ এর বৈশ্বিক মহামারীর কারণে চলচ্চিত্রের প্রধান নায়ক সৌমিত্র চট্টোপাধ্যায় ও নায়িকা স্বাতীলেখা সেনগুপ্তর মৃত্যুর পর ২০শে মে ২০২২ তারিখে এই ছবি হলে মুক্তি পায় ।
পটভূমি
গল্পের প্রেক্ষাপট 'বেলাশেষে'র ঘটনার ৫ বছর পর । আরতি আলৎসহাইমারের রোগ দ্বারা আক্রান্ত হয়েছে । সে তার স্বামী বিশ্বনাথকে চিনতে পারছে না, এবং নিজের ৩ মেয়ে - মালশ্রী, কাবেরী এবং পিউ এবং একমাত্র ছেলে বারীন ছাড়া পারিবারিক জীবনের সবকিছু ভুলে গেছে । সে এখনো বিজন (মালশ্রীর স্বামী) এবং শর্মিষ্ঠা (বারিনের স্ত্রী) কে চিনতে পারে এবং জ্যোতির্ময় (কাবেরীর স্বামী) এবং পলাশের (পিউ-এর স্বামী) অস্তিত্বের কথা মনে রাখে, কিন্তু তাদের চিনতে পারে না । আরতির শব্দ সহ্য করার ক্ষমতা কমে যাওয়ার কারণে, বিশ্বনাথ তাকে কলকাতা থেকে শান্তিনিকেতন নিয়ে যায় । নিজের বার্ধক্য সত্ত্বেও, বিশ্বনাথ একা হাতে আরতির সেবাশুশ্রুষা করতে থাকে । আরতির দায়িত্বভার সে তাদের সন্তানদের বা কোনো নার্সের হাতে তুলে দিতে রাজি নয় । বিশ্বনাথ জানায় যে সে তাদের বিবাহিত জীবনে আরতিকে যথেষ্ট সময় না দিতে পারার প্রায়শ্চিত্ত হিসাবে কারও সাহায্য ছাড়া সে একাই আরতির যত্ন নিতে চায় । বিশ্বনাথের বহু প্রচেষ্টা সত্ত্বেও, আরতি তাকে তার স্বামী হিসাবে চিনতে পারলো না (আরতির বিশ্বাস, তার স্বামী তাকে ৫ বছর আগেই ছেড়ে চলে গেছে), বরং তার গোপনতা লঙ্ঘনের জন্য বিশ্বনাথকে ঘৃণার চোখে দেখে । আরতি প্রায়ই কাউকে না বলে বাড়ি ছেড়ে চলে যেত ও তার ছোটবেলার বন্ধু অতীন্দ্রের খোঁজে গ্রামে ঘুরে বেড়াতো । আরতিকে তার স্মৃতি ফিরে পেতে সাহায্য করার প্রয়াসে, বিশ্বনাথ তাকে ফরিদপুরে ('বেলাশেষে'তে বলা হয় যে বিশ্বনাথের জন্ম ময়মনসিংহ জেলাতে ও আরতির জন্ম ফরিদপুর জেলাতে এবং ১৯৬০এর দশকে বিবাহের অল্পকালের মধ্যেই দুজনে হিন্দুদের উপর ধর্মীয় উৎপীড়ন থেকে বাঁচতে কলকাতায় পালিয়ে আসে) নিয়ে যাওয়ার সিদ্ধান্ত নেয় । তাদের সঙ্গে যায় মালশ্রী, বিজন, পিউ, পলাশ ও জ্যোতির্ময়। ফরিদপুরে তারা অতীন্দ্রের সাথে দেখা করে এবং আরতিকে তার শৈশবের স্মৃতি মনে করানোর চেষ্টা করে। আরতি দৃশ্যমানভাবে খুশি হয়ে ওঠে এবং তার বিয়ের দিনটির কথা মনে করতে শুরু করে। সে তার স্বামীর নাম স্মরণ করলেও তাকে চিনতে ব্যর্থ হয় । আরতিকে বিশ্বনাথ সম্পর্কে তার স্মৃতি ফিরে পেতে সাহায্য করার শেষ প্রচেষ্টায়, তার পরিবার বিশ্বনাথ ও আরতির বিবাহবাসরের ঘটনাবলীর পুনর্নির্মাণ করে, যা আরতি সানন্দের সাথে উপভোগ করে । যদিও বিশ্বনাথের প্রতি আরতির ঘৃণা তার বিবাহের পুনর্নির্মাণের পরে চলে যায়, তবুও সে তাকে তার স্বামী হিসাবে চিনতে পারলো না । বিশ্বনাথ অবশেষে আরতির কাছ থেকে তার স্বামী হিসাবে স্বীকৃতি পাওয়ার সমস্ত আশা ছেড়ে দেয় ।
বিশ্বনাথ এবং আরতির গল্পের সমান্তরাল, এই ছবিতে তাদের সন্তান এবং তাদের পতি/পত্নীদের গল্পও দেখানো হয়েছে । বারীন (যে 'বেলাশেষে'তে বিশ্বনাথের প্রকাশনা সংস্থায় তাঁর পিতার সহকারী ছিল) এখন একজন সফল ব্যবসায়ী যে কলকাতায় নিজের প্রকাশনা সংস্থা চালায় । তার আশঙ্কা ছিল যে তার স্ত্রী শর্মিষ্ঠা (যাকে একজন ছোট-খাট বস্ত্রব্যবসায়ী হিসাবে চিত্রিত করা হয়েছিল) পেশাগতভাবে তাকে ছাপিয়ে যাবে । এই মন কষাকষির ফলে শর্মিষ্ঠা বারীনকে ডিভোর্স দেয় । শর্মিষ্ঠা তার ছেলে ও মেয়েকে নিয়ে মুম্বাইতে চলে যায় । সেখানে সে একটি বড় বুটিক খোলে, যেখানে বহু নামী-দামী বলিউড তারকারা ঘন-ঘন যাতায়াত করতে থাকে । সে তার সহকর্মী কুণাল ভরদ্বাজকে বিয়ে করার কথা ভাবছিল । আরতির বারীনের ডিভোর্সের কথা মনে পড়ে না, তাই সে বারীনকে বারবার শর্মিষ্ঠার কথা জিজ্ঞেস করতে থাকে । আরতিকে তার স্মৃতি পুনরুদ্ধার করতে সাহায্য করার প্রয়াসে, বারীন ব্যক্তিগতভাবে শর্মিষ্ঠাকে আরতির সাথে দেখা করার জন্য অনুরোধ করে । শর্মিষ্ঠা প্রথমে প্রত্যাখ্যান করলেও পরে ফরিদপুর থেকে ফিরে আসার পর সে শান্তিনিকেতনে বারীন ও তার পরিবারের সঙ্গে দেখা করেন। এখানে, বারিন শর্মিষ্ঠাকে তাদের বিবাহিত জীবনে অবাধে কাজ করতে না দেওয়ার জন্য ক্ষমা চায় এবং তাকে তার চেয়ে বেশি প্রতিভাবান বলে স্বীকার করে । ফলস্বরূপ, তাদের মধ্যে প্রেম পুনরুজ্জীবিত হয় এবং শর্মিষ্ঠা মুম্বাইতে ফিরে যেতে অস্বীকার করে ।
বহু বছর ধরে স্পষ্টতই সুখী বিবাহিত হওয়া সত্ত্বেও বিজন ও মালশ্রী নিঃসন্তান । মালশ্রীকে তার পরিবার ডাক্তারের সাথে পরামর্শ করার জন্য চাপ দেয়, কিন্তু সে অস্বীকার করে। পরে সে বিশ্বনাথের কাছে প্রকাশ করে যে বিজন আসলে সমকামী, কিন্তু সমাজের কাছে তার এই যৌনতাকে গোপন রাখতে তার পরিবার তাকে এক মেয়ের সঙ্গে বিয়ে করতে বাধ্য করেছিল । বিশ্বনাথ মালশ্রীকে বিজনকে ডিভোর্স দেওয়ার জন্য অনুরোধ করে, কিন্তু মালশ্রী জবাব দেয় যে বিশ্বনাথের মানসিকভাবে প্রতিবন্ধী আরতির প্রতি তার দরদের দ্বারা প্রমাণ করেছে যে বিবাহিত জীবন শুধুমাত্র সন্তান-কেন্দ্রিক নয়। মালশ্রী বলে যে সে এবং বিজন উভয়েই পরকীয়া সম্পর্কের মাধ্যমে তাদের মধ্যের সম্পর্ক ভাঙ্গার চেষ্টা করেছিল কিন্তু উভয়েই তা করতে ব্যর্থ হয় কারণ তারা একে অপরের সাহচর্যে সান্ত্বনা পেয়েছিলেন। মালশ্রী বিশ্বাস করেন যে তাদের সম্পর্ক শারীরিক কামলালসার উর্ধ্বে উঠে গেছে এবং তার যদি কখনও আরতির মতো অবস্থা হয় তবে বিজন নিশ্চয়ই বিশ্বনাথের মতো বিশ্বস্ত এবং একনিষ্ঠ স্বামী হিসেবে নিজেকে প্রমাণিত করবে ।
বক্স অফিস
২১ মে তারিখে জানা যায় ১ দিনে চলচ্চিত্রটি আয় করেছে ৩৫ লাখ ভারতীয় টাকা।
জোরান পের্শোন
thumb|জোরান পের্শোন (2006) জোরান পের্শোন (সুয়েডীয় ভাষায় Göran Persson, আ-ধ্ব-ব: [jøːɾan pɛːʂɔn]) (জন্ম জানুয়ারি ২০, ১৯৪৯) সুইডেনের প্রধানমন্ত্রী। তিনি ১৯৯৬ থেকে ২০০৬ সাল পর্যন্ত সুইডেনের প্রধানমন্ত্রীর দায়িত্ব পালন করেন এবং ১৯৯৬ থেকে ২০০৭ সালের ১৬ই সেপ্টেম্বর নির্বাচনের পর তিনি তার রাজনৈতিক দলের সভাপতির পদ থেকে অব্যহতি নেন।
পের্শোন ১৯৭৯ সালে প্রথম সুয়েডীয় সংসদে নির্বাচিত হন এবং সোডারমানলান্ড কাউন্টির প্রতিনিধিত্ব করেন, কিন্তু ১৯৮৫ সালে কাট্রিনহোমের মিউনিসিপ্যাল কমিশনার হিসেবে দায়িত্ব পালনের জন্য এই পদ ত্যাগ করেন। তিনি ১৯৮৫ থেকে ১৯৮৯ সাল পর্যন্ত মিউনিসিপ্যাল কমিশনারের দায়িত্ব পালন করেন। ১৯৯১ সালে তিনি পুনরায় সংসদে নির্বাচিত হন এবং একই কাউন্টির প্রতিনিধিত্ব করেন। তিনি ১৯৮৯ থেকে ১৯৯১ সাল পর্যন্ত ইংভার কার্লসনের প্রথম ও দ্বিতীয় মন্ত্রিসভায় স্কুল মন্ত্রীর দায়িত্ব পালন করেন। ১৯৯৪ থেকে ১৯৯৬ সাল পর্যন্ত তিনি কার্লসনের তৃতীয় মন্ত্রিসভায় অর্থমন্ত্রী হিসেবে দায়িত্ব পালন করেন।
আফগান ওয়্যারলেস
প্রতিষ্ঠা ও অনুমতিপ্রাপ্তি
যদিও ২০০১ খ্রিস্টাব্দে একটা মার্কিন আক্রমণে তালিবানরা ক্ষমতাচ্যুত হয়েছিল, তা সত্ত্বেও আফগান ওয়্যারলেস প্রথম অনুমোদিত কোম্পানি হিসেবে আফগানিস্তানে জিএসএম ওয়্যারলেস পরিসেবা সরবরাহ করেছিল। সমস্ত বাণিজ্যিক নিষেধাজ্ঞা অতিক্রম করে আফগান ওয়্যারলেস ওয়র্ল্ডকম, টেকোর ওয়্যারলেস সিস্টেমস এবং এয়ারনেট কমিউনিকেশন্স কর্পোরেশনসহ মার্কিন ব্যবসায়ীদের কাছ থেকে টেলিকম প্রযুক্তি এদেশে আমদানি করেছিল। আফগানিস্তানের অন্তর্বর্তী নেতা হামিদ কারজাই ২০০২ খ্রিষ্টাব্দের ৬ এপ্রিল সরকারিভাবে নিউ ইয়র্ক সিটিতে রাষ্ট্রসংঘে আফগান রাষ্ট্রদূতের সঙ্গে টেলিকলের মারফত মোবাইল ফোনে প্রথম কথা বলেন। যখন সাধারণ প্রিপেইড ব্যবস্থায় জনপরিসেবা চলত, তখন টেলিফোন বুথগুলো মোবাইল ফোন দিয়ে সেই অসামর্থ্য সামলে নিত। ২০০২ খ্রিষ্টাব্দের জুনে আফগান ওয়্যারলেস তাদের জিএসএম মোবাইল নেটওয়র্ক উন্নত করার জন্যে নিউজিল্যান্ডের আর্জেন্ট নেটওয়র্ক সংস্থার সঙ্গে চুক্তিবদ্ধ হয়েছিল। ওই বছরেই আর্জেন্ট নেটওয়ার্ক মোবাইল নেটওয়ার্কের বিলিং সিস্টেমও উন্নত করেছিল এবং এদেশে নবাগত রোশন কোম্পানির মতো সংস্থার সঙ্গে প্রতিযোগিতার ক্ষেত্র প্রস্তুত করেছিল।
পাঞ্জাব কিংস
পাঞ্জাব কিংস (ਪੰਜਾਬ ਕਿੰਗਜ਼) (পূর্বতন নাম: কিংস এলেভেন পাঞ্জাব) হল ভারতের মোহালি, পাঞ্জাব ভিত্তিক একটি ক্রিকেট প্রতিনিধিত্বকারী দল। এটি যৌথভাবে ডাবর মহিত বর্মণ, প্রীতি জিনতা, ওয়াদিয়া গ্রুপ সিয়ন নেস ওয়াদিয়া এবং করন পাল নেতৃস্থানীয় মালিকানাধীন। দলটি তাদের ঘরোয়া মাঠ হিসেবে পাঞ্জাব ক্রিকেট আসোসিয়েশান স্টেডিয়াম, মোহালিতে খেলে থাকেন। এছাড়াও ২০১০ সালের আইপিএল থেকে শুরু করে তারা ধর্মসালায় তাদের ঘরোয়া মাঠ হিসেবে কিছু ম্যাচ খেলেছেন।
ইতিহাস
২০০৮ সালে ভারত ক্রিকেট কন্ট্রোল বোর্ড (বিসিসিআই) কর্তৃক টুয়েন্টি২০ ফরমেটের খেলার উপর ভিত্তি করে ইন্ডিয়ান প্রিমিয়ার লিগ নাম দিয়ে ক্রিকেট টুর্নামেন্ট প্রতিযোগীতার আয়োজন করেন। ভারতের আটটি বিভিন্ন শহরের প্রতিনিধিত্বমূলক দল নিয়ে ২০ ফেব্রুয়ারি তারিখে মুম্বাই মধ্যে নিলামের উপর ভিত্তি করে দল গঠন করা হয়। পাঞ্জাব প্রতিনিধিত্বমূলক দলের জন্য প্রীতি জিনতা, করণ পল (অপিজয় সুরেন্দ্র গ্রুপ) ও মোহিত বর্মণ (ডাবর) কর্তৃক কেনা হয়েছিল। গ্রুপটি ভোটাধিকার অর্জনের মাধ্যেম মোট মার্কিন ডলার $৭৬ মিলিয়ন এর বিনিময়ে কিনে নেয়।
বর্তমান স্কোয়াড
আন্তর্জাতিক ক্যাপের সঙ্গে খেলা খেলোয়াড়দের গাঢ় তালিকাভুক্ত করা হল।
২০২০ ইন্ডিয়ান প্রিমিয়ার লিগ-এ দলের সদস্যের প্রদর্শন
বিশেষ অবদানগুলি হাইলাইট করা হলো
সলিপেতা রামলিঙ্গ রেড্ডি
সলিপেতা রামলিঙ্গ রেড্ডি (১৯৬২/৬৩ – ৬ আগস্ট ২০২০ ) ছিলেন একজন ভারতীয় রাজনীতিবিদ, তেলেঙ্গানা বিধানসভার সদস্য ছিলেন।
রাজনীতিবিদ হওয়ার আগে রেড্ডি তেলঙ্গানার মেদক জেলার একটি পত্রিকার সাংবাদিক হিসাবে কাজ করেছিলেন। তিনি দুব্বাকার প্রতিনিধি হিসাবে চারবার নির্বাচিত হয়েছিলেন এবং তেলঙ্গানার রাজ্যের বিশিষ্ট প্রচারক ছিলেন। ৩১ জুলাই, ১৯৯০ তিনি সন্ত্রাসবাদ ও বিশৃঙ্খলামূলক কর্মকাণ্ড (প্রতিরোধ) আইনে গ্রেপ্তার হন।
২০২০ সালের জুলাইয়ে তিনি সঞ্চালনের সমস্যার জন্য অস্ত্রোপচার করেছিলেন, তবে এটি ব্যর্থ হয়েছিল।
আলফ্রেডো তালাভেরা
আলফ্রেডো তালাভেরা দিয়াজ (জন্ম ১৮ সেপ্টেম্বর ১৯৮২) একজন মেক্সিকান পেশাদার ফুটবলার যিনি লিগা এমএক্স ক্লাব জুয়ারেজ এবং মেক্সিকো জাতীয় দলের হয়ে গোলরক্ষক হিসেবে খেলেন।
২০০৩ সালে গুয়াদালাজারার সাথে তার কর্মজীবন শুরু করে, দলের সাথে তার শেষ বছরগুলিতে তাকে টাইগ্রেস ইউএএনএল এবং তোলুকা -এ ধার দেওয়া হয়, পরবর্তীতে তাকে ২০১০ সালে কেনার সিদ্ধান্ত নিয়েছিল।
তালাভেরা ২০১১ সালের মার্চ মাসে জাতীয় দলে অভিষেক করেন। মূলত ২০১১ কনকাকাফ গোল্ড কাপের জন্য মেক্সিকোর তৃতীয় পছন্দের গোলরক্ষক, তিনি প্রথম এবং দ্বিতীয় পছন্দের গোলরক্ষকদের সাথে সমস্যার কারণে দলের শুরুর গোলরক্ষক হয়ে ওঠেন, যেখানে মেক্সিকো শেষ পর্যন্ত জিতে। তিনি ২০১৩ কনকাকাফ গোল্ড কাপ, ২০১৩ এবং ২০১৭ ফিফা কনফেডারেশন কাপ, ২০১৪, ২০১৮ এবং ২০২২ ফিফা বিশ্বকাপ, ২০১৫ কোপা আমেরিকা, কোপা আমেরিকা সেন্টেনারিও এবং ২০১৬ গ্রীষ্মকালীন অলিম্পিক দলেও তিনি ছিলেন।
হোয়াইটওয়াশ
হোয়াইটওয়াশ (Whitewash) হচ্ছে কোন ক্রীড়া অথবা সিরিজের ফলাফলবিশেষ যাতে পরাজয়বরণকারী ব্যক্তি বা দল কোন স্কোর করতে ব্যর্থ হয়। পরিভাষা হিসেবে হোয়াইটওয়াশ অনানুষ্ঠানিক ক্রীড়া পরিভাষা। এছাড়াও, কোন একক ক্রীড়ায় পরাজিত দল কোন পয়েন্ট কিংবা গোল করতে ব্যর্থ হলেও এটি ব্যবহৃত হতে পারে। অথবা, কয়েকটি খেলা নিয়া গঠিত সিরিজে পরাজিত দল কোন খেলায় জয়লাভ করতে সক্ষম না হলেও এর ব্যবহার হয়।
খেলাধূলার এ পরিভাষাটি মূলতঃ ক্রিকেট খেলায় ব্যবহার করা হয়। ব্ল্যাকওয়াশ ওয়েস্ট ইন্ডিজে এবং বাংলাওয়াশ পরিভাষা বাংলাদেশে প্রচলিত রয়েছে। এছাড়াও রাগবি, টেনিসসহ বিভিন্ন খেলায় এটি ব্যবহৃত হয়ে থাকে। পূর্বে মার্কিন যুক্তরাষ্ট্রে শাটআউট শব্দের প্রয়োগ ঘটেছিল যা পরবর্তীকালে সুইপ অথবা ক্লিন সুইপ নামে আখ্যায়িত করা হয়। ফুটবল অথবা বেসবলে হোয়াইটওয়াশের প্রয়োগ ঘটে না। কেননা, কোন দলের গোল না করার বিষয়টি প্রায়শঃই ঘটে থাকে।
ক্রিকেট
ক্রিকেট খেলায় যখন কোন দল সিরিজের সকল খেলায় বিজয়ী হলে পরাজিত দলকে হোয়াইটওয়াশ করেছে বলে পরিভাষা হিসেবে ব্যবহার করা হয়। I
.ইট
.ইট (.it) ইতালির জন্য প্রদত্ত ইন্টারনেট কাউন্ট্রি কোড টপ-লেভেল ডোমেন (সিসিটিএলডি)।
দ্বিতীয় স্তরের ডোমেইন পর্যাপ্ত সংরক্ষিত আছে, উদাহরণস্বরূপ, ডোমেন নামগুলো Italy.it বা অন্যান্য নামগুলি যেগুলি ইতালি ভৌগোলিক এলাকা নির্দেশক।
জামীর হায়দার
জামীর হায়দার (ضميرحيدر; জন্ম: ৩০ সেপ্টেম্বর ১৯৬২, লাহোর) একজন পাকিস্তানি আন্তর্জাতিক ক্রিকেট আম্পায়ার। তিনি ১৯৮০ এর দশকে প্রথম শ্রেণীর ক্রিকেটে প্রতিনিধিত্ব করেছেন। হায়দার ছিলেন একজন ডান-হাতি ব্যাটসম্যান এবং ডান-হাতি অফ-ব্রেক বোলার। এছাড়াও তিনি একজন অতিরিক্ত উইকেট-রক্ষকের দায়িত্বও পালন করেছেন।
প্রাথমিক জীবন এবং শিক্ষা
হায়দার একটি ক্রীড়ামোদি পরিবারে জন্মগ্রহণ করেন। তার পিতা সৈয়দ খাদিম হুসেন পাকিস্তান রেলওয়ের হয়ে হকি খেলেছেন। হায়দার লাহোরের গরহি সাধুর সরকারি মিয়া ইকবাল হোসেন উচ্চ বিদ্যালয় থেকে পড়াশোনা করেন এবং এবং ১৯৭৬ সালে ম্যাট্রিক পাশ করেন। এরপর তিনি লাহোরের ইসলামিয়া কলেজ থেকে স্নাতক সম্পন্ন করেন। ওয়াসিম আকরাম এবং আলিম দার ঐ সময়ে কলেজে অধ্যয়নরত ছিলেন।
আন্তর্জাতিক আম্পায়ারিং জীবন
হায়দার ১৯৯৮ সালে পাকিস্তান ক্রিকেট বোর্ড এর হয়ে ঘরোয়া ক্রিকেট আম্পায়ারিং এর মাধ্যমে তার কর্মজীবন শুরু করেন। তিনি ২০০৬ সালে পাকিস্তান এবং ওয়েস্ট ইন্ডিজ মধ্যকার অনুষ্ঠিত ওয়ানডেতে আম্পায়ারিং এর মাধ্যমে আন্তর্জাতিক অঙ্গনে আম্পায়ার হিসেবে অভিষিক্ত হন। এরপর তিনি ২০০৮ সালে করাচীর ন্যাশনাল স্টেডিয়ামে অনুষ্ঠিতব্য পাকিস্তান এবং বাংলাদেশ এর মধ্যে ১ম টুয়েন্টি২০ তে আম্পায়ারিং এর মাধ্যমে আন্তর্জাতিক আম্পায়ার হিসেবে আত্মপ্রকাশ করেন। হায়দার ২০১২ সালে তার অপর দুই পাকিস্তানি আম্পায়ার আহসান রাজা এবং সোজাব রাজা সাথে নিয়ে পাকিস্তান ক্রিকেট বোর্ড (পিসিবি) এর সাথে চুক্তিবদ্ধ হন।
আন্তর্জাতিক আম্পায়ারিং পরিসংখ্যান
২০১১ সালের ২০ তারিখের হিসাব অনুযায়ী:
নয়নিবুরুজ রেলওয়ে স্টেশন
নয়নিবুরুজ রেলওয়ে স্টেশন  বাংলাদেশের পঞ্চগড় জেলার একটি রেলওয়ে স্টেশন। এটি পঞ্চগড় সদর উপজেলার ৯নং মাগুড়া ইউনিয়নে অবস্থিত।
ইতিহাস
নয়নিবুরুজ রেলওয়ে স্টেশনটি রুহিয়া-পঞ্চগড় রেলপথে অবস্থিত। এই রেলপথটি পাকিস্তান আমলে ১৯৬৭ সালে তৈরি করা হয়।
পরিষেবা
নয়নিবুরুজ রেলওয়ে স্টেশনটি একটি ডি ক্লাস স্টেশন। এখানে একটি আন্তঃনগর ট্রেন ছাড়া মুলত মেইল ও কমিউটার ট্রেন গুলো যাত্রাবিরতি দেয়। নিম্নে যাত্রাবিরতি দেওয়া ট্রেনের নাম দেওয়া হলোঃ
কেয়ার
কেয়ার বিশ্বের অন্যতম বৃহৎ রিলিফ সংস্থা। ৭০টি দেশে এদের শাখা আছে।
কেয়ার বাংলাদেশ
কেয়ার বাংলাদেশ একটি আন্তর্জাতিক সংস্থা। অন্য অনেক কাজের পাশাপাশি স্থানীয় সরকার শক্তিশালীকরণের লক্ষ্যে সৌহার্দ্য নামের একটি প্রকল্প বাস্তবায়ন করছে।
লায়িব
লায়িব কাতারে অনুষ্ঠিত ২০২২ ফিফা বিশ্বকাপের আনুষ্ঠানিক সৌভাগ্যবাহী প্রাণীচরিত্র বা "মাস্কট"। ২০২২ সালের ১ এপ্রিল বিশ্বকাপের ড্রয়ের সময় এটিকে ঘোষণা করা হয়। লায়িব শব্দের উৎপত্তি উপসাগরীয় উপভাষায় এবং এর অর্থ "খুবই প্রতিভাবান খেলোয়াড়"। আরবি এ শব্দের মানে "দারুণ দক্ষ খেলোয়াড়"।
সাদা রঙের কাতারি পোশাক পরা এক কিশোরের আদলে তৈরি করা হয়েছে লায়িবকে। তার সামনে বল ও তার পোশাকে কাতারি আঙ্গিকে নকশা। লায়িবের গল্প হিসেবে বলা হয়েছে সাহসী ও প্রাণচাঞ্চল্যে ভরপুর এ তরুণ আগের সবগুলো বিশ্বকাপ দেখেছেন এবং গুরুত্বপূর্ণ ম্যাচ ও গুরুত্বপূর্ণ গোলে ভূমিকা রেখেছেন। ড্র অনুষ্ঠানের আগে এক বিশেষ অ্যানিমেশন চলচ্চিত্রের মাধ্যমে লায়িবকে উপস্থাপন করা হয়।
হায়াত মাহমুদ
হায়াত মাহমুদ ছিলেন একজন বাঙ্গালী মুসলিম সেনাপতি যিনি পরে বৃহত্তর বরিশালের বুজুর্গ-উমেদপুর পরগণার জমিদার হয়েছিলেন। তিনি ব্রিটিশ ইস্ট ইন্ডিয়া কোম্পানির বিরুদ্ধে একজন সংগ্রামী এবং ঐতিহ্যবাহী মিঞা বাড়ি মসজিদ নির্মাণের জন্য সর্বাধিক পরিচিত, যা দক্ষিণ বাংলার একটি জনপ্রিয় পর্যটন আকর্ষণ হিসাবে অব্যাহত রয়েছে।